488 C. CHRISTIANSEN. 
knyttet Kemien nærmere til Naturkræfterne, navnlig da til 
Elektricitetslæren, og mange af de af Ritter og Ørsted frem- 
satte Tanker ere at betragte som en Forudanelse af hvad en 
fjern Fremtid skulde bringe. 
Sine Anskuelser om Sammenhængen mellem de kemiske 
og de fysiske Kræfter har Ørsted udviklet udførligt i ,,Ansichten 
der chemischen Naturgesetze durch die neueren Entdeckungen 
gewonnen", Berlin 1812. 298 Sider. Han giver her først en 
Oversigt over de vigtigste Stoffer og Processer. Derpaa be- 
handler han (S.133—151) særlig de elektriske Kræfter fra et 
kemisk Synspunkt. Først fremsætter han de Grunde, der tale 
for at alle Legemer indeholde elektriske Kræfter, som dog 
ikke direkte træde frem, da de holde hinanden i Ligevægt. 
Om de elektriske Kræfter antager han (S. 139—140) dernæst 
at deres Virkninger udbrede sig undulatorisk, altsaa ved 
Svingninger i Rummet. Dette mener han ligger i Fordelingen; 
Elektricitet, som er opstaaet paa et Punkt, tiltrækker den 
uligeartede og frastøder den ensartede i de omgivende Dele, 
disse virke igen paa samme Maade paa Nabodelene. Han 
mener at disse elektriske Svingninger vise sig, naar man lægger 
en fin Metaltraad paa et Stykke Papir og sender Udladningen 
fra et stærkt Batteri gennem den, Papiret opfanger da det 
fordampede Metal, og disse Dampe afsættes da i fast Form i 
saa regelmæssige Afdelinger, at de tydelig vise Bevægelsens 
undulatoriske Karakter. 
Han tænker sig nu, at denne Adskillelse og Genforening 
ikke møder nogen Modstand i de gode Ledere, som derfor 
heller ikke opvarmes; er der en Modstand at overvinde frem- 
kommer en Opvarmning. Denne Varmetheori siger han staar 
paa en vis Maade imellem de to ældre. Den ene er den af 
Descartes og andre givne, ifølge hvilken Varmen er en Årt 
Rystelse af Legemernes Dele, den anden er den af mange 
Antiflogistikere opstillede, i følge hvilken Varmen er et elastisk 
Grundstof, Varmestoffet. 
16 
